NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na schválenie vkladu majetku štátu v správe Ministerstva dopravy, pôšt a telekomunikácií Slovenskej republiky do majetku právnickej osoby podľa § 13 ods. 7 písm. b) bodu 1. zákona Národnej rady SR č. 278/1993 Z.z. o správe majetku štátu v znení neskorších predpisov 

Č. materiálu:		
Predkladateľ:	minister dopravy, pôšt a telekomunikácií SR 	
Vláda
A.	schvaľuje
A.1.	vklad majetku štátu v správe Ministerstva dopravy, pôšt a telekomunikácií Slovenskej republiky do majetku spoločnosti Slovenské aerolínie, akciová spoločnosť podľa § 13 ods. 7 písm. b) bodu 1. zákona Národnej rady SR č. 278/1993 Z.z. o správe majetku štátu v znení neskorších predpisov 
B.	súhlasí
B.1 	použiť hnuteľné veci tri lietadlá TU – 154 M a letecké sedadlá vo vlastníctve štátu v hodnote určenej znalcom vo výške 642 016 000,- Sk ako vklad do majetku právnickej osoby Slovenské aerolínie, akciová spoločnosť
C.	splnomocňuje 
ministra dopravy, pôšt a telekomunikácií Slovenskej republiky
C.1.	nepeňažným vkladom troch lietadiel TU – 154 M a leteckých sedadiel s určenou peňažnou sumou 642 016 000,- Sk jednať o zvýšení základného imania spoločnosti Slovenské aerolínie, akciová spoločnosť
	do 31. januára 2003
D.	ukladá (v prípade úspešnej realizácie bodu C.1.)
ministrovi dopravy, pôšt a telekomunikácií Slovenskej republiky
D.1.	vykonať zmenu orgánov spoločnosti Slovenské aerolínie, akciová spoločnosť, zabezpečiť efektívne hospodárenie v spoločnosti a realizáciu výkonov v ekonomicky oprávnených cenách 
	do 30. apríla 2003
D.3.	posúdiť podnikateľský zámer spoločnosti a navrhnúť optimálny model privatizácie spoločnosti s cieľom nájsť strategického partnera s rozvojovým programom leteckej dopravy na Slovensku
	do 31. decembra 2003
E. zrušuje
E.1.	úlohu v bodoch B.3. a B.4. uznesenia vlády č. 1069 zo 7. novembra 2001 k návrhu ďalšieho postupu nakladania s majetkom štátu v spoločnosti Slovenské aerolínie, akciová spoločnosť
Vykoná: 
minister dopravy, pôšt a telekomunikácií Slovenskej republiky